**Henry Bell** er en tidligere halfback i amerikansk fotball som spilte én sesong i American Football League (AFL) for Denver Broncos. Han gikk ikke på college og spilte for flere militærlag i Hawaii og Kansas før hans ene år i profesjonell amerikansk fotball. Han spilte for Broncos i lagets første sesong og var en av lagets hovedbacks, og hadde 238 yards på løp over ti kamper.

Tidlig liv og militærtjeneste
-----------------------------

Ifølge Pro Football Archives var Bell født i 1937 i Georgia, mens han ifølge en artikkel i *The Manhattan Mercury* er født på Hawaii. Ifølge flere moderne kilder gikk han på Valdosta High School, men *The Mercury* skrev at han gikk på Boy's High School i Brooklyn i New York. I et intervju i 2018 sa han at han hadde blitt tilbudt et idrettsstipend fra Kansas State University, men at han ikke kunne dra nytte av det. Bell startet militærtjenesten i United States Army i 1955 og spilte amerikansk fotball og drev friidrett for flere militærlag.

Da Bell var en del av 25th Infantry Division i Hawaii vant Bell divisjonstittel i friidrett i 1956 da han løp 100 yards på 9,8 og 220 yards på 21,9 sekunder. I amerikansk fotball ble han utnevnt en Hawaii Army All-Star i alle de tre årene han spilte for laget (1955–1957) på begge sider av ballen. På angrep scoret halfbacken 16 touchdowns i 1956 og ble utvalgt til Hawaii Pros, et lag som spilte mot College All-Stars i Hula Bowl. Han var en av kun to personer i militæret som ble inkludert på laget.

Etter å ha spilt for 25th Infantry Division spilte Bell med Funston Red Raiders fra Fort Riley i Kansas, og ble utnevnt All-Army i 1959 etter over 1 000 yards på løp og 13 touchdowns på åtte kamper. Han var kjent for sin evne til å legge ut på lange løp, og ni av hans scoringer var på over 20 yards. *The Manhattan Mercury* beskrev Bell som en kjapp spiller med evne for harde taklinger og sa at om han «løper med ballen eller lager støy for å forvirre motstanderen er han en farlig mann om han blir ignorert på banen.»

Profesjonell karriere
---------------------

Bell ble signert av Denver Broncos i den nylig opprettede ligaen American Football League (AFL) i juli 1960. Han mintes senere hvordan han opplevde å bli signert: «En kar kom til huset mitt{{Snd}jeg bodde i Redondo Beach – og sa 'De skal starte en ny fotballiga. Vil du spille?' Jeg svarte, 'Ja!' Navnet hans var Dean Griffing.» Til tross for at han aldri hadde spilt i college ble Bell inkluldert i Broncos spillerstall; han var en av kun seks spillere i AFL eller National Football League (NFL) den sesongen som ikke hadde spilt i college. Han var også en av åtte fargede spillere i Broncos’ spillerstall den første sesongen. Da han i 2018 ble spurt om hvor organisert ligaen var svarte han, «Der var ingen [organisasjon]. Det var, 'Der er en fotballkamp. Samle dere og gå ut der og spill.' Det var gode penger! Quarterbacken var [Frank] Tripucka, og jeg mener vi hadde et solid lag.»

Bell var en av lagets hovedbacks sammen med Dave Rolle. Broncos spilte 14 kamper og gikk 4–9–1, hvor Bell spilte i ti av kampene og stilte til start i fem; han var nummer to på laget med 43 løp for 238 yards (5,5 i snitt) og hadde også lagets lengste løp i sesongen (ligaens femte lengste) med et løp på 68 yards. Etter å ha pådratt seg en skade i foten i en kamp mot Los Angeles Chargers endte Bell opp med å bli kuttet rundt 1. desember. Han spilte ikke amerikansk fotball på profesjonelt nivå igjen etter Broncos.

Referanser
----------

1. 1 2 3 4 5 6 7 8 9 10  «Ft. Riley Gridder Rugged». *The Manhattan Mercury*. 6. desember 1959. s. 2 – via Newspapers.com.
2. 1 2 3  «Henry Bell Stats». *Pro Football Archives* **(engelsk)**. Arkivert fra originalen 11. februar 2022. Besøkt 4. januar 2024.
3. 1 2  «Henry Bell Stats». *Pro-Football-Reference.com* **(engelsk)**. Besøkt 4. januar 2024.
4. 1 2 3 4 5  Swanson, Ben (18. juli 2018). «Sitting down with original Bronco Henry Bell». *DenverBroncos.com* **(engelsk)**. Besøkt 4. januar 2024.
5. ↑  «Denver Broncos Sign Halfbacks». *Greeley Daily Tribune* **(engelsk)**. 7. juli 1960. s. 10. Besøkt 4. januar 2024 – via Newspapers.com.
6. ↑  «Broncos Host Oakland Sun.». *Greeley Daily Tribune* **(engelsk)**. 29. september 1960. s. 27. Besøkt 4. januar 2024 – via Newspapers.com.
7. ↑  «None Players/Alumni». *Pro-Football-Reference.com* **(engelsk)**. Besøkt 4. januar 2024.
8. ↑  Maxymuk, John (2015). *Uniform Numbers of the NFL: All-Time Rosters, Facts and Figures*. McFarland, Incorporated, Publishers. s. 83. ISBN 9781476603988.
9. ↑  Pennington, Richard (2007). *Denver Broncos Trivia Teasers*. Trails Books. s. 13. ISBN 9781931599924.
10. 1 2  Seitz, Nick (1. desember 1960). «A Happy Ending». *The Manhattan Mercury* **(engelsk)**. s. 6. Besøkt 4. januar 2024 – via Newspapers.com.

| * v
* d
* r
Denver Broncos spillerstall i åpningssesongen 1960 |
| --- |
| 
* 14 Dick Doyle
* 16 George Herring
* 18 Frank Tripucka
* 20 Henry Bell
* 21 Gene Mingo
* 22 Bob Stransky
* 23 Goose Gonsoulin
* 24 Don Allen
* 33 Pete Mangum
* 34 Hardy Brown
* 35 Dave Rolle
* 36 J.W. Brodnax
* 40 Al Carmichael
* 40 Ted Wegert
* 41 Bob McNamara
* 42 Al Romine
* 43 Frank Bernardi
* 50 Fred Broussard
* 51 Mike Nichols
* 52 Frank Kuchta
* 53 Bob Hudson
* 60 Ken Adamson
* 61 Chuck Gavin
* 62 Buddy Alliston
* 63 Dave Strickland
* 64 Bud McFadin
* 65 Joe Young
* 67 Johnny Hatley
* 70 Don King
* 71 Willie Smith
* 72 Hal Smith
* 73 Gordy Holz
* 75 Eldon Danenhauer
* 76 Bill Danenhauer
* 76 Bill Yelverton
* 77 Carl Larpenter
* 81 Bill Jessup
* 83 Johnny Pyeatt
* 84 Al Day
* 85 Jim Greer
* 86 Don Carothers
* 87 Lionel Taylor
* 88 Pat Epperson
* 89 Ken Carpenter
* -- Jack Davis
* -- Tom Dublinski

 |
| 
* **Hovedtrener:** Frank Filchock

 |